Drenica

Drenica ( serbisk kyrillisk: Дреница, ) er en region sentralt i Kosovo. Regionen består av kommunene Skënderaj (Srbica) og Drenas (Gllogovac). Nesten hele befolkningen er albansk. 

Under Kosovo-krigen ble området rundt Drenica regnet som en høyborg for den albanske paramilitære organisasjonen UÇK. Fra denne regionen kommer Jashari-slekten, og Adem Jashari var en av UÇKs grunnleggere. Fra oktober 1997 og frem til den serbiske offensiven startet i februar 1998 opererte UÇK i Drenica, og regionen ble av og til kalt «befridd» område. I 1998 fant flere kraftige militære trefninger sted mellom den jugoslaviske folkehæren  og UÇK.The Independent International Commission of Kosovo: The Kosovo Report Conflict * International Response * Lessons Learned, Oxford University Press 2000, side 67–69, ISBN 0-19-924308-5 Ved krigens slutt overtok internasjonale styrker, KFOR og nærmere bestemt UNMIK, kontrollen over regionen.

 Kjente personer 
 Leonora Jakupi, sangerinne
 Hashim Thaçi, statsminister i Kosovo, leder for Kosovos demokratiske parti og tidligere politisk leder av Kosovos frigjøringshær (KLA).
 Shote Galica, albansk nasjonalist, opprører og kriger
 Adem Jashari, en av grunnleggerne av Kosovos frigjøringshær (UÇK)
 Azem Galica, albansk nasjonalist, opprører og kriger
 Bajram Ajeti, fotballspiller

 Referanser 

Kategori:Kosovos geografi